ดัชนีหุ้นปิดลบ 0.34 จุด
ตลาดหุ้นวันที่ 5 ก.ค. ดัชนีผันผวนโดยมีแรงขายทำกำไรหลังจากวานนี้ตลาดหุ้นไทยบวกแรง และมาปิดตลาดภาคเช้าที่ระดับ 1,089.94 จุด ลดลง 0.34 จุด หรือ 0.03% มูลค่าการซื้อขาย 22,886 ล้านบาท
5 ก.ค. 2554

ตลาดหุ้นวันที่ 5 ก.ค. ดัชนีผันผวนโดยมีแรงขายทำกำไรหลังจากวานนี้ตลาดหุ้นไทยบวกแรง และมาปิดตลาดภาคเช้าที่ระดับ 1,089.94 จุด ลดลง 0.34 จุด หรือ 0.03% มูลค่าการซื้อขาย 22,886 ล้านบาท
บล.ฟิลลิป ระบุว่า มีแรงขายทำกำไร หลังจากวานนี้บวกแรง แต่ภาพรวมของบรรยากาศการลงทุนโดยรวมเป็นบวกได้ต่อเนื่องจากอานิสงส์ด้านการเมืองที่กำลังจะได้ รัฐบาลใหม่ภายใต้การนำของพรรคเพื่อไทยที่ครองเสียงข้างมากกว่าครึ่ง ทำให้มองว่า เสถียรภาพการเมืองค่อนข้างดี 
กลยุทธ์การลงทุนดัชนีหุ้นไทยรอบนี้อาจวิ่งต่อถึง 1,100-1,130 จุด ดังนั้น การอ่อนตัวของ ดัชนีจากการขายทำกำไรระยะสั้นยังเป็นโอกาสให้สะสมหุ้นแถวแนวรับ1,082-1,075 จุด เพื่อรอลุ้นโผรัฐมนตรีกระทรวงสำคัญต่อ ดังนั้นอาจเพิ่มสัดส่วนการลงทุนในหุ้นได้ถึง 75%ของพอร์ต แต่ควรจับตา ปัจจัยภายนอกเรื่องกรีซอย่างใกล้ชิดด้วย หากมีความร้ายแรงมากขึ้นอาจต้องทยอย ขายทำกำไรให้ทันด้วย